মিজান রহমান, ঢাকা: প্রস্তাবিত ডিজিটাল আইনে সাংবাদিক ও সংবাদপত্রের স্বাধীনতার ক্ষেত্রে অসঙ্গতি দূর করার আশ্বাস দিয়েছে ডাক ও টেলিযোগাযোগ মন্ত্রণালয় সম্পর্কিত সংসদীয় কমিটি। ২২ মে মঙ্গলবার সংসদ সচিবালয়ে সাংবাদিক প্রতিনিধি দলের সঙ্গে বৈঠকে এই আশ্বাস দেয় সংসদীয় কমিটি। সাংবাদিক প্রতিনিধিদের মধ্যে বেসরকারি টেলিভিশন মালিক প্রতিনিধি, সম্পাদকপরিষদ ও বিএফইউজের প্রতিনিধিরা বৈঠকে অংশ নেন। বৈঠক শেষে গণমাধ্যম প্রতিনিধি দলের সঙ্গে বৈঠকের বিষয়গুলো সংসদীয় কমিটির পক্ষ থেকে ইতিবাচকভাবে বিবেচনায় নেওয়া হয়েছে বলে সাংবাদিকদের জানান তথ্যপ্রযুক্তিমন্ত্রী মোস্তাফা জব্বার। তিনি বলেন, ‘সাংবাদিক প্রতিনিধিরা যে ধারাগুলোর ব্যাপারে আপত্তি তুলেছেন, সেক্ষেত্রে আমরা একমত হয়েছি। এ বিষয়টি সংবাদপত্রের…